કિંગ્સ ઈલેવન પંજાબના ઓપનર બેટ્સમેન કે એલ રાહુલે ટીમ માટે ઘણી ઉપયોગી ઈનિંગ રમી પણ તેની બદનસીબી એ રહી કે, તે જ્યારે-જ્યારે સારી ઈનિંગ રમ્યો ત્યારે-ત્યારે પંજાબને હારનો સામનો કરવો પડ્યો. રાહુલને આ વખતે 11 કરોડમાં રૉયલ ચેલેન્જર્સ બેંગ્લોર પાસેથી કિંગ્સ ઈલેવન પંજાબે ખરીદ્યો હતો અને તેણે ફ્રેન્ચાઈઝીને સ્હેજ પણ નિરાશ કરી નહોતી. તેણે સીઝનમાં પંજાબની પ્રથમ મેચમાં માત્ર 14 બોલમાં અર્ધ સદી ફટકારી ઈતિહાસ રચી દીધો હતો. તેની ટીમ ભલે IPLમાંથી બહાર થઈ ગઈ પણ રાહુલે 14 મેચોમાં લગભગ 55ની એવરેજ સાથે 659 બનાવ્યા, જેમાં 6 અર્ધ સદીઓ શામેલ રહી. તે આ સીઝનમાં સૌથી વધુ રન બનાવવા બાબતે ત્રીજા સ્થાને રહ્યો.